पाएं अपने शहर की ताज़ा ख़बरें और फ्री ई-पेपरडाउनलोड करें
आरओबी ढाकी फ्लाईओवर सहित विभिन्न प्रोजेक्टों के तहत 62 करोड़ रुपए से चल रहे विकास कार्यों का एमएलए अमित विज ने जायजा लिया और कहा कि जल्द काम पूरे कराएंगे। उन्होंने कहा कि ढाकी फ्लाईओवर बनने से 6 एरिया के पार्षदों सहित हजारों लोगों को फायदा होगा, वहीं नई सब्जी मंडी व आसपास के एरिया के व्यापार में बढ़ोतरी होगी। आसपास की जमीनों के दाम बढ़ेंगे। फ्लाईओवर के 5 पिलर बनकर तैयार हो गए हैं। 6 पिलर और बनने जा रहे हैं। आरओबी ढाकी लोगों की बड़ी जरूरत थी, जिसे जल्द कंप्लीट पूरा करने में पीडब्ल्यूडी और रेलवे अहम भूमिका निभा रहा है। इसके लिए उन्होंने पीडब्ल्यूडी व रेलवे अधिकारियों का आभार जताया।
इससे पूर्व उन्होंने 22 लाख रुपए की लागत से सिविल अस्पताल में चल रहे शेड निर्माण का भी जायजा लिया। उन्होंने कहा कि शेड का काम 80 प्रतिशत कंप्लीट हो चुका है। रेहड़ी मार्केट को अपग्रेड किए जाने को लेकर 1.23 करोड़ खर्च किए जा रहे हैं। काम 50 फीसदी पूरा हो चुका है। वार्ड 38 के म्युनिसिपल कॉलोनी में 4.85 करोड़ से आसपास एरिया को कवर करती 7 किलोमीटर लंबी सड़क का निर्माण हो रहा है। वार्ड 35 के मीरपुर कॉलोनी में 9.38 लाख से सीमेंट कंकरीट रोड बनाया जा रहा है। इस मौके पर मेयर पन्ना लाल भाटिया, पार्षद विक्रम सिंह विक्कू, वरिष्ठ कांग्रेसी नेता आशीष विज, रजत शर्मा, एसडीओ परमजोत सिंह मौजूद थे।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva zho_Hant eng_Latn